Document ID: /roh_data/filtered/Billingualer_Corpus_interleaved-de-rm.jsonl.gz/1304

This is a text translated from German to Rumantsch Grischun.
Regierung verabschiedet Botschaft zum neuen Veterinärgesetz

Mit der Totalrevision des kantonalen Veterinärgesetzes wird einerseits das kantonale Recht an das veränderte Bundesrecht angepasst. Andererseits sollen in einigen Bereichen neue Akzente gesetzt werden. So hat die Regierung griffige Massnahmen gegen gefährliche Hunde ins Gesetz aufgenommen. Auch werden die Berufe der Tiergesundheitspflege neu geregelt. Schliesslich soll weiterhin sichergestellt werden, dass die bundesrechtlich geforderte Professionalisierung des Veterinärdienstes auch umgesetzt werden kann. Die Regierung hat die entsprechende Botschaft an den Grossen Rat verabschiedet, der das Geschäft in der Augustsession beraten wird.

Im neuen Veterinärgesetz ist vorgesehen, dass verhaltensauffällige Hunde einem Wesenstest unterzogen werden können. Wird ein Hund als gefährlich eingestuft, können die Behörden die notwendigen Massnahmen anordnen. In Betracht fallen etwa die Auferlegung einer Leinen- oder Maulkorbpflicht. Bei besonders gefährlichen Hunden kann aber auch die Tötung angeordnet werden. Die Hundehalter können zudem verpflichtet werden, Ausbildungskurse zu besuchen oder eine Haftpflichtversicherung abzuschliessen.

Hingegen sieht die Regierung davon ab, bestimmte Hunderassen generell zu verbieten. So müssen nicht alle Hunde einer bestimmten Rasse zwangsläufig gefährlich sein. Umgekehrt bedeutet aber auch die Zugehörigkeit zu einer "ungefährlichen Rasse" keineswegs, dass der Hund harmlos ist.

Mit dem neuen Gesetz wird weiter die Ausübung der Berufe der Tiergesundheitspflege eingehender geregelt. Personen ohne tierärztlichen Universitätsabschluss wie Tierheilpraktiker, Tierhomöopathen oder Tierpsychologen müssen sich über gewisse Grundkenntnisse ausweisen. So müssen sie Tierseuchen erkennen können und die einschlägige Gesetzgebung zum Beispiel im Bereiche des Tierschutzes und der Tierseuchen kennen. Ihre Tätigkeit ist bewilligungspflichtig und sie müssen sich bei der Aufnahme ihrer Tätigkeit über ihre Grundkenntnisse ausweisen.

Das Bundesrecht überträgt dem Veterinärdienst immer neue Aufgaben und stellt an die amtlichen Organe immer neue Anforderungen. So sind in den letzten Jahren die Ansprüche an die Ausbildung und die praktische Erfahrung der amtlichen Organe stetig gestiegen. Das Veterinärgesetz ermöglicht es, mit der Entwicklung Schritt zu halten und die Organisation an die veränderten Bedürfnisse anzupassen.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 29.06.2007

La regenza deliberescha la missiva tar la nova lescha davart ils fatgs veterinars

Cun la revisiun totala da la lescha chantunala davart ils fatgs veterinars vegn d'ina vart adattà il dretg chantunal al dretg federal modifitgà. Da l'autra vart vulan ins metter novs accents en intgins secturs. Uschia ha la regenza integrà en la lescha mesiras effizientas cunter chauns privlus. Er las professiuns da la tgira da la sanadad d'animals vegnan regladas da nov. La finala duai vegnir garantì er vinavant che la professiunalisaziun dal servetsch veterinar che vegn pretendida en il dretg federal vegnia er realisada. La regenza ha deliberà la missiva correspundenta al cussegl grond. Quel vegn a tractar la fatschenta durant la sessiun d'avust.

En la nova lescha davart ils fatgs veterinars èsi previs che chauns cun in cumportament extraordinari stoppian vegnir suttamess ad in test da cumportament. Sch'in chaun vegn classifitgà sco privlus, pon las autoritads ordinar las mesiras necessarias. En consideraziun vegn per exempel l'obligaziun da tegnair chauns a la tschinta u d'als metter si in buccarè. Tar chauns fitg privlus poi dentant perfin vegnir ordinà d'als mazzar. Ultra da quai pon possessuras e possessurs da chauns vegnir obligads da frequentar curs d'instrucziun u da far in'assicuranza da responsabladad.

La regenza desista dentant da scumandar generalmain tschertas razzas da chauns. Tut ils chauns d'ina tscherta razza na ston numnadamain betg esser a priori chauns privlus. En il cas cuntrari na stoi er betg esser ch'in chaun d'ina "razza innocenta" saja en mintga cas er in chaun innozent.

Cun la nova lescha vegn ultra da quai reglà pli detagliadamain davart il pratitgar professiuns da la tgira da la sanadad d'animals. Persunas senza in certificat universitar veterinar, sco per exempel guariturs d'animals, omeopats d'animals u psicologs d'animals ston cumprovar tschertas enconuschientschas fundamentalas. Ellas ston percorscher epidemias d'animals ed enconuscher la legislaziun respectiva per exempel en il sectur da la protecziun dals animals e da las epidemias d'animals. Lur activitad basegna ina permissiun, ed avant che cumenzar lur activitad ston ellas cumprovar lur enconuschientschas fundamentalas cun in certificat.

Il dretg federal transferescha adina puspè novas incumbensas al servetsch veterinar e fa adina novas pretensiuns als organs uffizials. Uschia èn las pretensiuns da scolaziun e d'experientscha pratica dals organs uffizials creschidas ils ultims onns cuntinuantamain. La lescha davart ils fatgs veterinars pussibilitescha da tegnair pass cun il svilup e d'adattar l'organisaziun als basegns midads.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 29.06.2007